אנואר תוהאמי

אנואר מוחמד תוהאמי (בערבית: أنور محمد التهامي; נולד ב-15 בינואר 1995) הוא כדורגלן מרוקאי יליד ספרד, המשחק בעמדת הקשר בריאל ואיאדוליד ובנבחרת מרוקו.

קריירה
תוהאמי נולד בעיר סאוטה, מובלעת ספרדית בצפון אפריקה הממוקמת בקצה הצפוני של המגרב במרוקו לחוף הים התיכון ומצר גיברלטר.

הוא החל לשחק כדורגל באקדמיית הנוער של ריאל ואיאדוליד, ובגיל 17 החל לשחק בקבוצת המילואים של המועדון, ששיחקה באותו זמן בליגה הרביעית.

ב-15 באוקטובר 2014 ערך את הופעת הבכורה שלו בקבוצה הבכירה של המועדון, כשעלה כמחליף בדקה ה-77 במשחק גביע המלך נגד ז'ירונה, בו ניצחה קבוצתו בבית 2–0. את הופעת הבכורה שלו בליגה עשה ב-1 במאי 2016, כשעלה כמחליף בתיקו 1–1 עם דפורטיבו לוגו.

בעונת 2017/2018 הפך לשחקן הרכב, וסייע לקבוצה לעלות ללה ליגה. את הופעת הבכורה שלו בלה ליגה עשה תוהאמי ב-17 באוגוסט 2018, בתיקו 0–0 עם ז'ירונה.

ב-13 בינואר 2020 הושאל לחצי עונה לפנאתינאיקוס, ובספטמבר 2020 הושאל לעונה אחת לאפואל ניקוסיה מליגת העל הקפריסאית.

קריירת נבחרות
תוהאמי נולד בספרד, אך הוריו הם ממוצא מרוקאי, והוא בחר לייצג את נבחרת מרוקו. הוא ערך את הופעת הבכורה שלו בנבחרת הבוגרת ב-6 בספטמבר 2019, בתיקו 1–1 במשחק ידידות עם .

קישורים חיצוניים

הערות שוליים

כדורגלנים מרוקאים
כדורגלנים ספרדים
קשרי כדורגל מרוקאים
קשרי כדורגל ספרדים
סאוטה: כדורגלנים
כדורגלני ריאל ואיאדוליד
כדורגלני פנאתינאיקוס
כדורגלני אפואל ניקוסיה
כדורגלני נבחרת מרוקו
מרוקאים שנולדו ב-1995
ספרדים שנולדו ב-1995